Incident grav pe un aeroport din România. Ce s-a întâmplat cu un cetățean Ucrainean
Un accident de muncă s-a produs, vineri, în incinta Aeroportului Internaţional Maramureş. Un muncitor care lucra la pereţii din noul terminal al aeroportului a căzut de pe o schelă metalică mobilă, bărbatul fiind transportat la spital.
Evenimentul, încadrat ca accident de muncă, a avut loc vineri, la ora 12:00, la aeroportul din Baia Mare.
„Poliţiştii Biroului Judeţean de Poliţie Transporturi Maramureş s-au deplasat la faţa locului, stabilindu-se faptul că, un cetăţean ucrainean, angajatul unei societăţi comerciale, în timp ce efectua activităţi de finisaj a pereţilor din interiorul noului terminal al aeroportului, a căzut de pe o schelă metalică mobilă”, informează Poliţia judeţeană Maramureş, potrivit News.ro.
Muncitorul a fost transportat la spital. În urma accidentului, poliţiştii au deschis un dosar penal care vizează infracţiunea de nerespectarea măsurilor de securitate şi sănătate în muncă.
Sursa: News.ro
Etichete: maramures,
Dată publicare:
31-05-2024 17:35